Ego Odo, dux Burgundię, notum facio presentibus et futuris quod Huo, dominus Virgeii, casamentum quod in villa que vocatur Avogne reclamabat, et quicquid juris in eadem villa habebat in presentia mea Deo et fratribus militię Templi in elemosinam dedit, et liberrime concessit. Hoc enim laudavit domina Gilla, uxor dicti Huonis; Guillermus, Huo, filii sui; Alais et Nicholeta, filię suę. Factum est hoc tempore fratris Guidonis Bordelli, tunc preceptoris de Buris. Hujus rei testes sunt dominus Guillermus Tafuz, dominus Odo li Verz; dominus Guido de Chevinne; dominus Aymo de Monteregio, milites; dominus Nicholaus, clericus Ducis; dominus Otho, capellanus et frater Templi; frater Villanus de Asperio; frater Ricardus, tunc preceptor Divionis. Ut autem hoc magis ratum habeatur, hanc cartam sigilli mei munimine presignavi. Actum est hoc anno incarnati Verbi M°C°XC° septimo.